വേറെ പ്രണയമുണ്ട്, കുട്ടികള് വേണ്ടെന്ന് വെച്ചു, അബോര്ഷന്സ് നടത്തി വിവാഹമോചനം തന്നെ വേദനാജനകാണ്, കൂടുതല് വേദനിപ്പിക്കരുതെന്ന് സാമന്ത തെന്നിന്ത്യന് സൂപ്പര്താരങ്ങളായ സാമന്ത റൂത്ത് പ്രഭുവും നാഗചൈതന്യയും വിവാഹമോചനത്തിന്റെ നാളുകളില് കൂടിയാണ് കടന്നു പോകുന്നത്. കഴിഞ്ഞദിവസം ഇന്സ്റ്റഗ്രാമില് സാമന്ത പങ്കുവെച്ച ഒരു സ്റ്റോറിയാണ് ഇപ്പോള് സോഷ്യല് മീഡിയയില് വൈറലായിരിക്കുന്നത്. തനിക്കെതിരായ വ്യാജ പ്രചാരണങ്ങളെ പ്രതിരോധിക്കുന്നവര്ക്ക് സാമന്ത നന്ദി അറിയിക്കുന്നു. തനിക്ക് മറ്റ് ബന്ധങ്ങളുണ്ടെന്നും കുട്ടികള് വേണ്ടെന്ന് പറഞ്ഞതായും അവസരവാദിയാണെന്നും ഗര്ഭഛിദ്രം നടത്തിയെന്നും തനിക്കെതിരെ ഇത്തരക്കാര് ആരോപണങ്ങള് ഉന്നയിക്കുന്നെന്നും ഇന്സ്റ്റഗ്രാം സ്റ്റോറിയില് പങ്കുവെച്ച കുറിപ്പില് സാമന്ത പറയുന്നു. വിവാഹമോചനം തന്നെ വേദന നിറഞ്ഞതാണെന്നും ഈ സമയത്തെ തനിച്ച് അതിജീവിക്കാന് തന്നെ അനുവദിക്കണമെന്നും തനിക്കെതിരെ നടത്തുന്ന ഇത്തരം ആക്രമണങ്ങള് കഠിനമാണെന്നും ഇന്സ്റ്റഗ്രാം സ്റ്റോറിയില് പങ്കുവെച്ച കുറിപ്പില് താരം പറയുന്നു. പക്ഷേ, ഇത്തരത്തിലുള്ള ഒരു ആരോപണങ്ങളും തന്നെ തകര്ക്കാന് താന് അനുവദിക്കില്ലെന്നും സാമന്ത പറഞ്ഞു. നാലാം വിവാഹവാര്ഷികത്തിന് ദിവസങ്ങള് മാത്രം ബാക്കി നില്ക്കേ ആയിരുന്നു സാമന്തയും നാഗചൈതന്യയും ഒരേ രീതിയിലുള്ള വാര്ത്താക്കുറിപ്പ് പങ്കുവെച്ച് തങ്ങളുടെ വേര്പിരിയല് തീരുമാനം ആരാധകരെ അറിയിച്ചത്. സാമന്ത സോഷ്യല് മീഡിയയില് സാമന്ത നാഗചൈതന്യയുടെ കുടുംബപേരായ അകിനേനി എന്നഭാഗം ഒഴിവാക്കി റൂത്ത് പ്രഭു എന്ന് തന്നെയാക്കിയിരുന്നു. ഇതോടെയാണ് താരങ്ങള് വേര്പിരിയാന് പോകുകയാണെന്ന തരത്തിലുള്ള വാര്ത്തകള് പുറത്തുവന്നത്. എന്നാല്, ഇത് സംബന്ധിച്ച ചോദ്യങ്ങളില് നിന്ന് ഇരുവരും എല്ലായ്പ്പോഴും ഒഴിഞ്ഞു മാറുകയായിരുന്നു. ഒടുവില് തങ്ങള് വേര്പിരിയാന് പോകുകയാണെന്ന വാര്ത്ത സോഷ്യല് മീഡിയയിലൂടെ ഇരുവരും അറിയിക്കുകയായിരുന്നു. ഗൗതം മോനോന്റെ തെലുഗു ചിത്രമായ യേ മായ ചേസാവെയില് അഭിനയിക്കുന്ന സമയത്താണ് ഇരുവരും തമ്മില് പ്രണയത്തിലായത്. 2017 ഒക്ടോബറില് ഇവര് വിവാഹിതരാകുകയും ചെയ്തു.